Heitunu

Heitunu ehk heitunud isik on tööealine mittetöötav isik, kes põhimõtteliselt sooviks töötada, kuid kes ei otsi aktiivselt tööd, sest on kaotanud lootuse seda leida.20th CEIES seminar “Labour statistics — towards enlargement” Budapest, 14 and 15 November 2002. European Communities, 2003, p.181

Tööotsingust loobumise põhjuseks võib olla sobiva töö puudumine lähipiirkonnas, vanus (enda pidamine töö leidmiseks liiga vanaks) või muud.Eesti tööjõu-uuring. Metoodika. Tallinn: Statistikaamet, 2012

Heitunud isiku täpsemad definitsioonid OECD riikides siiski mõnevõrra varieeruvad. Näiteks Jaapanis loetakse isik heitunuks kui ta ei otsi aktiivselt tööd, sest usub, et sobivat tööd pole erinevatel põhjustel saada, kuid kes soovib töötada, on valmis tööle asuma ja on varem vähemalt ühe aasta tööd otsinud.OECD StatExtracts. Discouraged workers

Tööturustatistikas liigitatakse heitunud isikud majanduslikult mitteaktiivse rahvastiku hulka ja seega jäävad tööjõust välja.

Statistikaameti andmetel oli Eestis 2013. aastal 15–74-aastaste vanuserühmas 6100 heitunud isikut.

Viited

Välislingid
Maiu Laas. Kes on töötu ja kes on heitunu?

Kategooria:Töö